Haloperidol

Haloperidol, dijual di bawah nama Haldol dan lain-lain, ialah sebuah ubat antipsikotik tipikal. Haloperidol digunakan untuk merawat penyakit jiwa seperti skizofrenia, sindrom Tourette, mania dalam gangguan bipolar, delirium, kegelisahan, psikosis akut dan halusinasi dalam penyisihan alkohol. Haloperidol boleh dimakan melalui mulut, atau disuntik ke otot atau vena darah. Haloperidol lazimnya mula berfungsi dalam 30 ke 60 minit. Suatu formulasi jangka panjang dapat digunakan sebagai suntikan setiap empat minggu terhadap pesakit skizofrenia atau gangguan berkaitan yang mungkin terlupa atau enggan mengambil ubat secara oral.

Haloperidol boleh membawa kepada suatu gangguan pergerakan dipanggil diskinesia tardif, dan boleh kekal. Sindrom malignan neuroleptik dan pemanjangan selang QT juga boleh berlaku. Dalam kalangan warga tua dengan psikosis akibat to demensia, ubat ini membawa kepada risiko kematian yang lebih tinggi. Pengambilan ketika hamil boleh membawa kesan kepada bayi. Haloperidol tidak patut diambil oleh pesakit penyakit Parkinson.

Rujukan

Pautan luar 
 

Antiemetik
Reka cipta Belgium
Alkohol tertier
4-Fenilpiperidina
Antipsikotik butirofenon
Bahan kimia perubatan kecemasan
Kloroarena
Pencetus CYP2D6
Perencat CYP2D6
Fluoroarena
Jenama Johnson & Johnson
Janssen Pharmaceutica
Antagonis reseptor NMDA
Pembebas prolaktin
Ubat penting Pertubuhan Kesihatan Sedunia